જીવરાજ પાર્ક રંગકૃપા સોસાયટીમાં આવેલ બંગલા નંબર 9માં રહેતાં મીનાબહેન વસંતભાઇ પટેલે પોતાના પુત્ર અને પુત્રવધૂ વિરુદ્ધમાં મીરજાપુર કોર્ટમાં ફરિયાદ કરી છે. મીનાબહેનના પતિ વર્ષ 2003માં મૃત્યુ પામ્યા હતા તેમને નીલેશ, પવન અને કમલ નામના ત્રણ પુત્ર છે. મીનાબહેને કરેલા આક્ષેપ પ્રમાણે જ્યારે તેમના પતિ મૃત્યુ પામ્યા ત્યારે રંગકૃપાનો બંગલો તેમના નામે કર્યો હતો. નીલેશનાં લગ્ન થયા બાદ તેઓ રાજીખુશીથી અલગ રહેવા માટે જતાં રહ્યાં હતાં. સાત વર્ષ પહેલાં પવને ભારતી ચૌધરી નામની યુવતી સાથે પ્રેમ લગ્ન કર્યાં હતાં. લગ્ન બાદ બંગલા નંબર 9 ના બે ભાગ પાડી દીધા હતા. જેમાં એક ભાગમાં મીનાબહેન અને કમલ રહે છે ત્યારે બીજા ભાગમાં પવન તેની પત્ની અને બાળકો રહે છે. બંગલામાં લાઇટનું મુખ્ય કનેકશન પવનના ભાગમાં હોવાથી મીનાબહેન રહે છે તે ભાગનું લાઇટ કનેકશન બંધ કરી દીધું હતું.